เป็นมาตั้งแต่เด็กแต่ไม่ค่อยหนัก เริ่มเป็นหนักขึ้นเรื่อยๆ จนตอนนี้อายุ 30 ปีแล้วครับ ต้องคอยหางาน เปลี่ยนงานไปเรื่อยที่เหมาะกับตัวเอง ใช้ชีวิตหยิบ จับ อะไรลำบากมาก อยากทราบแนวทางรักษา ที่ไม่แพง และ ค่อยข้างเห็นผลชัดเจนครับ
สวัสดีค่ะ อาการที่ฝ่ามือ ท่อนแขน ท่อนขา ฝ่าเท้า เหงื่อออกมากไหลเป็นน้ำนั้น อาจจะเกิดจาก ความบกพร่องของระบบประสาท ระดับฮอร์โมนที่ผิดปกติ การเจ็บป่วยต่าง ๆ หรืออาจเป็นผลข้างเคียงของยาบางชนิด การอยู่ในสภาพอากาศที่ร้อนชื้นจนเกินไป การออกกำลังกายหนัก เป็นต้นโดยควรลองสังเกตก่อนว่าเป็นเหงื่อออกมากโดยมีเหตุผลเช่นเรื่องอากาศหรือการออกแรงหรือไม่ หากเหงื่อออกแม้ไม่ได้ทำอะไร อันนี้อาจจะมีสาเหตุที่เป็นโรคเช่น โรคไทรอยด์เป็นพิษ น้ำหนักเกิน น้ำตาลในเลือดต่ำ เบาหวาน มะเร็งบางชนิดอย่างมะเร็งต่อมน้ำเหลือง หัวใจขาดเลือด หลอดเลือดสมองอุดตัน หรือ ผลข้างเคียงของยาบางชนิดจึงแนะนำว่าถ้าอาการเป็นมากจนรบกวนการใช้ชีวิต การทำงานด้วย ลำบาก ควรจะไปพบแพทย์เพื่อตรวจประเมิน แนะนำการไปพบแพทย์ตามรพ.ที่มีสิทธิ์การรักษาก่อนเพื่อประเมินเบื้องต้นว่าควรไปในแนวทางใดหรือพบแพทย์เฉพาะทางด้านใดต่อไป ตอนนี้หยุดยาทุกชนิดที่ไม่จำเป็น งดการออกแรงหนัก อยู่ในที่ที่อากาศไม่ร้อนจัดและถ่ายเทได้ดี